1862 Apollo

1862 Apollo er en Q-type-asteroide oppdaget av Karl Reinmuth i 1932, men ble mistet og ikke funnet igjen før i 1973. Den er oppkalt etter den greske guden Apollon.

Asteroiden er opphavet til navnet på asteroidegruppen Apollo-asteroidene siden den var den første som ble funnet; til tross for at den har et høyere nummer enn andre apolloasteroider slik som 1566 Icarus, dette på grunn av at den var tapt for en periode.

Apollo var på tiden den ble funnet den første asteroiden en visste om som krysset banen til jorden. Nyere observasjoner har derimot avslørt at 887 Alinda også krysser jordens bane, og dermed egentleg er den første asteroiden funnet som krysser jordbanen.

Måne 
Den 4. november 2005 ble det kunngjort at en asteroidemåne var funnet i bane rundt Apollo. Den ble funnet ved hjelp av observasjoner fra Arecibo-observatoriet. Det midlertidige navnet til satellitten er S/2005 (1862) 1 og den er rundt 80 meter på tvers. Den har en bane svært nær Apollo med en radius på 3 km.

Referanser 

Apollo-asteroider
Q-type-asteroider
Marskrysserasteroider
Artikler i astronomiprosjektet
Astronomiske oppdagelser av Karl Wilhelm Reinmuth
Himmellegemer oppdaget i 1932
Asteroider gitt navn fra gresk mytologi